ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
2021 ஆண்டு கண்ணோட்டம்: மாற்றுத் திறனாளிகளுக்கு அதிகாரமளித்தல் துறை.
செயல்திறன் மிக்க, பாதுகாப்பான மற்றும் கண்ணியமான வாழ்க்கையை மாற்றுத்திறனாளிகள் வாழும் வகையில் அவர்களுக்கு தேவையான ஆதரவு மற்றும் மேம்பாடுகளுடன் கூடிய அனைவரையும் உள்ளடக்கிய சமுதாயத்தை உருவாக்குவது மாற்றுத் திறனாளிகளுக்கு அதிகாரமளித்தல் துறையின் நோக்கமாகும்.
2021-ம் ஆண்டில் மாற்றுத் திறனாளிகளுக்கு அதிகாரமளித்தல் துறையின் பல்வேறு முன்முயற்சிகள், சாதனைகள் மற்றும் முன்னேற்றங்கள் குறித்த சில முக்கிய அம்சங்கள் வருமாறு:
மாற்றுத் திறனாளிகளுக்கு அதிகாரமளித்தல் துறையின் "இந்திய சைகை மொழி" குறித்த அலங்கார வாகனம் இந்த ஆண்டு குடியரசு தின அணிவகுப்பில் சிறப்பு கவனம் பெற்றது.
‘பெஞ்ச்மார்க்’ குறைபாடுகள் உள்ள நபர்களுக்கு ஏற்றதாக அடையாளம் காணப்பட்ட பதவிகளின் பட்டியல் அறிவிக்கப்பட்டது.
10,000 சொல்லாடல்களுடன் கூடிய இந்திய சைகை மொழி அகராதியின் 3வது பதிப்பு வெளியிடப்பட்டது.
"சுகம்யா பாரத் செயலி" தொடங்கப்பட்டது மற்றும் "ஆக்சஸ் - தி ஃபோட்டோ டைஜெஸ்ட்" எனும் கையேடு வெளியிடப்பட்டது
சமூக அடிப்படையிலான ஆறு மாத கால உள்ளடக்கிய மேம்பாட்டுத் திட்டம் தொடங்கப்பட்டது.
மாற்றுத் திறனாளி குழந்தைகளுக்கான ஆரம்பகால தலையீட்டு மையங்கள் திறக்கப்பட்டன.
இந்திய சைகை மொழியில் 1 முதல் 5-ம் வகுப்பு வரை மாற்றியமைக்கப்பட்ட பாடப்புத்தகங்களின் டிஜிட்டல் வடிவம் சைகை மொழி நாளில் அறிமுகப்படுத்தப்பட்டது.
டோக்கியோ 2020 பாராலிம்பிக்கில் பதக்கம் வென்றவர்கள் மற்றும் இந்திய அணியினர்களை சமூக நீதி மற்றும் அதிகாரமளித்தல் அமைச்சகம் கவுரவித்தது.
பல்வேறு நிலை அதிகாரிகளுக்கான மாற்றுத்திறனாளிகளின் உரிமைகள் குறித்த பயிற்சி தொகுதிகளை சமூக நீதி மற்றும் அதிகாரமளித்தல் துறைக்கான மத்திய அமைச்சர் டாக்டர். வீரேந்திர குமார் வெளியிட்டார்.
விமானப் போக்குவரத்துத் துறையில் அணுகலை மேம்படுத்துவதற்கான விமான நிலையங்கள் மற்றும் விமானப் பயணத் தொடரின் இரண்டாவது தொகுதியை சமூக நீதி மற்றும் அதிகாரமளித்தல் அமைச்சரும் விமானப் போக்குவரத்து அமைச்சரும் கூட்டாக வெளியிட்டனர்.
மாற்றுத்திறனாளிகள் மேம்பாட்டிற்கு ஆற்றப்பட்ட சிறந்த பணிகளுக்காக தேசிய விருதுகளை சர்வதேச மாற்றுத்திறனாளிகள் தினத்தன்று குடியரசுத் தலைவர் திரு. ராம்நாத் கோவிந்த் வழங்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1786111
குடியரசுத் துணைத் தலைவர் செயலகம்
வடகிழக்குப் பகுதியின் அபரிமிதமான சுற்றுலாத் திறனைப் பயன்படுத்த குடியரசுத் துணைத் தலைவர் அழைப்பு
வடகிழக்குப் பகுதியின் அபரிமிதமான சுற்றுலாத் திறனைப் பயன்படுத்த வேண்டும் என குடியரசுத் துணைத் தலைவர் திரு வெங்கையா நாடு வேண்டுகோள் விடுத்துள்ளார்.
மிசோரம் ஆளுநர் திரு. ஸ்ரீதரன் பிள்ளை எழுதிய, ‘ஓ மிசோரம்’ என்ற ஆங்கிலக் கவிதைத் தொகுப்புப் புத்தகத்தை குடியரசுத் துணைத் தலைவர் இன்று காணொலிக் காட்சி மூலம் வெளியிட்டார். இந்த நிகழ்ச்சியில் அவர் பேசியதாவது:
வடகிழக்கு மாநிலங்களில் உள்ள அபரிமிதமான சுற்றுலாத் திறனை மக்கள் முழுவதும் பயன்படுத்த வேண்டும். இந்தப் பகுதியில் விமானப் போக்குவரத்து அதிகரிக்க வேண்டும். அப்போது தான் வடகிழக்கு மாநிலங்கள் அதிகளவு சுற்றுலாப் பயணிகளை ஈர்க்கும்.
நம் நாட்டிலிருந்து ஒவ்வொரு ஆண்டும் 26 மில்லியன் சுற்றுலாப் பயணிகள், வெளிநாடுகளுக்குச் செல்கின்றனர். இவர்களில் பலர், கொரோனாவுக்கு பின் உள்நாட்டுச் சுற்றுலாவை விரும்பலாம். அதனால் சுற்றுலாத்துறையை மேம்படுத்த வடகிழக்கு மாநிலங்களுக்கு நல்ல வாய்ப்புள்ளது. அதனால் வடகிழக்குப் பகுதிக்கு பயணம் செய்வதை மத்திய, மாநில அரசுகள் ஊக்குவிக்க வேண்டும்.
மிசோரம் மாநிலத்தின் வண்ணமயமான திருவிழாக்கள், கலை நிகழ்ச்சிகள் தனிச்சிறப்பானவை.
இவ்வாறு குடியரசுத் துணைத் தலைவர் திரு.வெங்கையா நாடு கூறினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://www.pib.gov.in/PressReleasePage.aspx?PRID=1681756
கப்பல் போக்குவரத்து அமைச்சகம்
சர்வதேச கடல்சார் அமைப்பின் உத்திபூர்வ திட்டத்தில் டிஜிட்டல் மயமாக்கலை சேர்க்கும் ஐக்கிய அரபு அமீரகத்தின் உத்தேசத் திட்டத்திற்கு இந்தியா ஆதரவு
சர்வதேச கடல்சார் அமைப்பின் உத்திபூர்வ திட்டத்தில் டிஜிட்டல் மயமாக்கலை சேர்க்கும் ஐக்கிய அரபு அமீரகத்தின் உத்தேசத் திட்டத்திற்கு இந்தியா ஆதரவளிப்பதாக, லண்டனில் நடைபெற்று வரும் சர்வதேச கடல்சார் அமைப்பு கவுன்சிலின்  128-வது அமர்வில் மத்திய துறைமுகங்கள் கப்பல் போக்குவரத்து மற்றும் நீர்வழிகள் அமைச்சகத்தின் செயலர் டாக்டர் சஞ்சீவ் ரஞ்சன் கூறியுள்ளார். ஐஎம்ஓ-வின் அடுத்த திட்டத்தில் டிஜிட்டல் மயமாக்கல் மற்றும் ஒற்றைச் சாளர நடைமுறையை சேர்க்க ஐக்கிய அரபு அமீரகம் உத்தேசித்துள்ளது. கடல்சார் தொழிலில் எதிர்கொள்ளும் பிரச்சினைகளுக்கு தீர்வு காண இது உதவும் என அவர் கூறினார்.
பூமியில் மனிதர்கள் பாதுகாப்புடன் வசிப்பதற்கு கூட்டுப்பயணம் அவசியம் என்ற சிஓபி-27 மாநாட்டில் இந்தியாவின் அறிக்கையை வலியுறுத்திய டாக்டர் சஞ்சீவ் ரஞ்சன், அனைவருக்கும் சமத்துவமான பருவநிலை நீதி என்பதே இந்தியாவின் வழிகாட்டும் கொள்கையாகும் என்று கூறினார். கரியமில உமிழ்வை பெருவாரியாகக் குறைத்தல் மற்றும் அதற்கு நிதி வழங்குதல் என்ற இந்தியாவின் நிலையை அவர் மேலும் வலியுறுத்தினார்.
பிரதமர் அலுவலகம்
என்பிடிபிஆர் & சுபாஷ் சந்திர போஸ் ஆப்தா பிரபந்தன் புரஸ்கார்-2023-னின் 3-வது கூட்டத்தில் பிரதமரின் ஆற்றிய உரையின் தமிழ் மொழியாக்கம்
முதலாவதாக, பேரிடர் மீட்புப்படை மற்றும் பேரிடர் மேலாண்மையில் தொடர்புடைய அனைவரையும் நான் வாழ்த்துகிறேன். ஏனென்றால், பல நேரங்களில் உங்கள் சொந்த உயிரைக் கூட பணயம் வைத்து மற்றவர்களின் உயிரைக் காப்பாற்றும் அற்புதமான வேலையைச் செய்கிறீர்கள். நேதாஜி சுபாஷ் சந்திரபோஸ் ஆப்த பிரபந்தன் புரஸ்கார் விருது இரு மாநில படைகளுக்கு இன்று வழங்கப்பட்டது. புயல், சுனாமி போன்ற பல்வேறு பேரிடர்களின் போது ஒடிசா மாநில பேரிடர் மேலாண்மை ஆணையம் சிறப்பாக செயல்பட்டு வருகிறது. இதேபோல், மிசோரமின் லுங்கிலி தீயணைப்பு நிலையம் காட்டுத் தீயை அணைக்கவும், தீ பரவாமல் தடுக்கவும் அயராது உழைத்தது.
நண்பர்களே,
இந்த அமர்வின் கருப்பொருள் - "மாறும் காலநிலைக்கு ஏற்ப உள்ளூர் மீள்திறனை உருவாக்குதல்". இந்தியாவில் பேரிடர் மேலாண்மை தொடர்பான அமைப்பு எப்போதும் உள்ளூரிலேயே உள்ளது; தீர்வுகள் உள்ளூரிலேயே உள்ளன. எதிர்காலத் தொழில்நுட்பத்தை உள்ளூர் கட்டுமானத்துடன் இணைக்கும்போது, பேரிடர்களை எதிர்த்து நம்மால் சிறப்பாகச் செயல்பட முடியும்.
நண்பர்களே,
பேரிடர் மேலாண்மையை வலுப்படுத்துதல் என்பது பேரழிவுக்கான சாத்தியக்கூறுகள் மற்றும் எதிர்காலத்தில் அது எவ்வாறு நிகழலாம் என்பதைப் புரிந்துகொள்வதோடு, பேரழிவுக்கான வாய்ப்பைக் குறைக்கும் அமைப்பை உருவாக்குவதாகும்.
நண்பர்களே,
நாடு சுதந்திரம் அடைந்து அரை நூற்றாண்டு கடந்தும், பேரிடர் மேலாண்மை தொடர்பான சட்டம் இல்லை. 2001-ல் கட்ச் நிலநடுக்கத்திற்குப் பிறகு, மாநில பேரிடர் மேலாண்மைச் சட்டத்தை இயற்றிய முதல் மாநிலம் குஜராத். இச்சட்டத்தின் அடிப்படையில், 2005ல், பேரிடர் மேலாண்மை சட்டத்தையும், மத்திய அரசு கொண்டு வந்தது. இதற்குப் பிறகுதான் இந்தியாவில் தேசிய பேரிடர் மேலாண்மை ஆணையம் உருவாக்கப்பட்டது.
நண்பர்களே,
இன்று உலகின் 100-க்கும் மேற்பட்ட நாடுகள் இந்தியாவின் தலைமையின் கீழ் உருவாக்கப்பட்ட பேரிடர்களைத் தாங்கும் உட்கட்டமைப்புக்கான கூட்டணியில் இணைந்துள்ளன. பாரம்பரியமும் தொழில்நுட்பமும் நமது பலம். பருவமழைக்கு முன் பேரிடர் தடுப்பு நடவடிக்கைகளை மேற்கொள்ள சரியான நேரம் என்று நான் உணர்கிறேன். இந்த நடைமுறையை இப்போதே நாம் தொடங்கினால், பருவமழைக்கு முன்பே முடிக்க முடியும். பேரிடர்களினால் ஏற்படும் இழப்புகளைத் தடுக்க தயாராக இருக்க முடியும்.
நன்றி.
இது பிரதமர் உரையின் தோராயமான மொழிபெயர்ப்பாகும். அசல் பேச்சு இந்தியில் நிகழ்த்தப்பட்டது.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரம் மற்றும் குடும்ப நல அமைச்சகத்தின் பட்ஜெட்டுக்குப் பிந்தைய இணையவழி கருத்தரங்கைப் பிரதமர் நாளை தொடங்கி வைக்கிறார்
மத்திய சுகாதாரம் மற்றும் குடும்ப நல அமைச்சகத்தின் பட்ஜெட்டுக்குப் பிந்தைய இணையவழி கருத்தரங்கைப் பிரதமர் திரு.நரேந்திர மோடி நாளை காலை 10.00 மணிக்கு தொடங்கி வைப்பார். பிரதமரின் உரை தூர்தர்ஷன் செய்தி அலைவரிசையில் நேரடியாக ஒளிபரப்பாகும்.
ஆயுஷ்மான் பாரத் டிஜிட்டல் இயக்கம், இ-சஞ்சீவனி, தொலை தூர மன நலத் திட்டம் ஆகிய தலைப்புகளில் மையப் பொருள் அமர்வுகள் காலை 10.45 மணியிலிருந்து பிற்பகல் 13.50 மணி வரை நடைபெறும்.
சுகாதாரத் துறையில் அரசின் பல்வேறு நடவடிக்கைகளை முன்னெடுத்துச் செல்ல சம்பந்தப்பட்ட அனைவரையும் ஈடுபடுத்துவது இந்தக் கருத்தரங்கின் நோக்கமாகும். பட்ஜெட்டுக்குப் பிந்தைய இணையவழி கருத்தரங்குகளுக்கான முக்கியத்துவத்தைப் பிரதமரின் உரை ஏற்படுத்தும். சுகாதாரம் மற்றும் குடும்ப நல அமைச்சகம், நித்தி ஆயோக், தொழில் துறை, புதிய தொழில்கள் போன்றவற்றைச் சேர்ந்த முக்கிய உரையாளர்கள் மற்றும் நிபுணர்களுடன் குழு விவாதம், கலந்துரையாடல், அமர்வுகள் இடம் பெறும்.
கருத்தரங்கின் நிறைவு நிகழ்ச்சிக்கு மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, மத்திய ஆயுஷ் அமைச்சர் திரு.சர்பானந்த சோனாவால் ஆகியோர் இணைந்து தலைமை தாங்குவார்கள்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800969
சுகாதாரம் மற்றும் குடும்ப நலத்துறை அமைச்சகம்
கோவிட்-19 அண்மைத் தகவல்
கோவிட்-19 மேலாண்மைக்கு எடுத்த நடவடிக்கைகள், முடக்கத்தை அமல்படுத்தியது தொடர்பாக அரசு எடுத்த சில முடிவுகள் பற்றி ஊடகங்கள் சிலவற்றில் தகவல்கள் வெளியாகியுள்ளன.
நாட்டின் சுகாதார கட்டமைப்பை அதிகரிக்க முடக்க காலம் ஆக்கப்பூர்வமாகப் பயன்படுத்தப்பட்டது. இன்றைய தேதி வரை, 45,299 பேர் 40.32 சதவீதம் பேர், அதாவது 45,299 பேர் குணமடைந்துள்ளனர். 26,15,920 மாதிரிகள் பரிசோதிக்கப்பட்டுள்ளன. கடந்த 24 மணி நேரத்தில் மட்டும் 1,03,532 மாதிரிகள் 555 பரிசோதனை கூடங்கள் மூலம் பரிசோதிக்கப்பட்டுள்ளன. இந்திய மருத்துவ கவுன்சில் இதர மருத்துவ அமைப்புகளுடன் சேர்ந்த இந்திய மக்களிடம் சார்ஸ்-கோவ்-2 பாதிப்பை மதி்ப்பிடும் கணக்கெடுப்பை நடத்தி வருகிறது.
மத்திய மாநில அரசுகள் எடுத்த கூட்டு முயற்சிகளால், 3027 கோவிட் மருத்துவமனைகள், சுகாதார மையங்கள் மற்றும் 6,50,930 கோவிட் கவனிப்பு மையங்கள் அடையாளம் காணப்பட்டுள்ளன. இங்கு, 2.81 லட்சத்துக்கும் அதிகமான படுக்கைகள், 31,250 லட்சத்துக்கும் அதிகமான தீவிர சிகிச்சைப் பிரிவு படுக்கைகள் மற்றும் 11,387 ஆக்ஸிஜன் வசதியுடன் கூடிய படுக்கைகள் ஏற்கனவே அடையாளம் காணப்பட்டுள்ளன. மத்திய அரசு இதுவரை 65 லட்சம் பிபிஇ பாதுகாப்பு உடைகள், 101.07 லட்சம் என்95 முக கவசங்களை மாநிலங்களுக்கு வழங்கியுள்ளது. உள்நாட்டில் தற்போது, ஒரு நாளைக்கு 3 லட்சம் பிபிஇ பாதுகாப்பு உடைகள், 3 லட்சம் என்95 முககவசங்கள் தயாரிக்கப்படுகின்றன.
மேலும், கோவிட்-19ஐ எதிர்த்துப் போராட தொற்றுநோய் நிபுணர்களை அரசு கலந்தாலோசித்து வருகிறது. இந்திய மருத்துவ கவுன்சில் அமைத்த கோவிட்-19 தேசிய சிறப்புக் குழு கடந்த மார்ச் முதல் 20 கூட்டங்களை நடத்தி பெருந்தொற்றுக்கு அறீிவியல் பூர்வ மற்றும் தொழில்நுட்ப நடவடிக்கைகளை வழங்கியுள்ளது.
ஜவஹர்லால் நேரு அறிவியல் ஆராய்ச்சி மையக் குழு, பெங்களூரு இந்திய அறிவியல் மைத்துடன் இணைந்து கோவிட்-19 பாதிப்பை கண்டுபிடிக்கும் மாதிரியை உருவாக்கியுள்ளது. இது நோய் பாதிப்பு பற்றிய குறுகியகால கணிப்புகள், அதன்பின் மேற்கொள்ள வேண்டிய மருத்துவ நடவடிக்கைகளைத் தெரிவிக்கும்.
கோவிட் சோதனை உபகரணங்கள், பாதுகாப்பு உபகரணங்கள், சுவாச கருவிகள் உருவாக்குவதில் ஈடுபட்டுள்ள இந்திய விஞ்ஞானிகளை ஊக்குவிக்க மத்திய சுகாதாரத்துறை அமைச்சர், டாக்டர் ஹர்ஷ் வர்தன் ஒருங்கிணைந்த அணுகுமுறையைப் பின்பற்றுகிறார். இது சிறந்த பயிற்சிகளைப் பகிர்ந்து கொள்வது, ஒத்துழைப்புடன் செயல்படுவது தேவைக்கு தகுந்தபடி புதியவற்றை உருவாக்குவது, ஒரேவிதமான ஆராய்ச்சியைத் தவிர்ப்பது போன்றவற்றில் பொதுவான செயல்முறையை வழங்குவதில் உதவியாக உள்ளது. கோவிட்-19 தொடர்பான பிரச்னைகளுக்கு தீர்வு காண, பொருத்தமான தொழில்நுட்பங்களை மேம்படுத்துவதில், அறிவியல் தொழில்நுட்ப துறை மற்றும் துணை அமைச்சங்கள் ஒருங்கிணைந்து செயல்படுகின்றன. கோவிட் -19 கட்டுப்பாட்டுக்கான மருந்துகள், பரிசோதனைகளுக்கு உதவும் வகையிலான ஆராய்ச்சி கூட்டமைப்பு அழைப்பை பயா டெக்னாலஜி துறை மற்றும் பயோ டெக்னாலஜி துறை ஆராய்ச்சி உதவி கவுன்சில்  விடுத்துள்ளது.
பெண்கள் மற்றும் குழந்தை நலன் அமைச்சகம்
பணிபுரியும் இடங்களில் பாலியல் தொல்லையைக் கையாளவும் தடுக்கவும் சட்டம் மற்றும் நிறுவன வரைமுறைகளை வலுப்படுத்தவும், அமைச்சர்கள் குழுவை அரசு அமைத்துள்ளது
பணிபுரியும் இடங்களில் பாலியல் தொல்லையைக் கையாளவும், தடுக்கவும் தற்போதுள்ள சட்டம் மற்றும் நிறுவன வரைமுறைகளை ஆராயவும், மத்திய அரசு இன்று  அமைச்சர்கள் குழுவை அமைத்துள்ளது. இந்தக் குழு தற்போதுள்ள விதிமுறைகளை சிறப்பாக அமல்படுத்துவதற்கும், பணியிடங்களில் பாலியல் தொல்லை தொடர்பான பிரச்சினைகளை சரிசெய்ய சட்டம் மற்றும் நிறுவன வரைமுறைகளை வலுப்படுத்துவதற்கும் தேவையான செயல்பாட்டுக்கு பரிந்துரைகளை அளிக்கும்.
இந்தப் பிரச்சினைக்கு தீர்வுகாணும் வகையில் அமைக்கப்பட்டுள்ள இந்தக் குழு தேவையான பரிந்துரைகளையும் திட்டங்களையும் முன்வைத்துக் காலவரம்புக்குள் அமல்படுத்தப்படுவதை உறுதிசெய்யும்.
மத்திய உள்துறை அமைச்சர் திரு ராஜ்நாத் சிங் தலைமையில் அமைக்கப்பட்டுள்ள இந்த அமைச்சர்கள் குழுவில், மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி, பாதுகாப்புத் துறை அமைச்சர் திருமதி நிர்மலா சீதாராமன், மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி மேனகா காந்தி ஆகியோர் இடம்பெற்றுள்ளனர்.
பணிபுரியும் இடங்களில் பெண்களுக்குப் பாதுகாப்பையும், மரியாதையையும் உறுதி செய்வதை இந்த அரசு உறுதிபூண்டுள்ளது. பணிபுரியும் இடங்களில் பாலியல் தொல்லைக்கு எதிராகத் தங்களின் புகார்களை எழுப்பும் வகையில், மத்திய பெண்கள் மற்றும் குழந்தைகள் மேம்பாட்டு அமைச்சகம், மின்னணு தபால்பெட்டியை அமைத்துள்ளது. ஷி-பாக்ஸ் என அழைக்கப்படும் இந்தப் பெட்டியில் ஒருமுறை புகார் அளிக்கப்பட்டால் சம்பந்தப்பட்ட அதிகாரிக்கு நேரடியாக அனுப்பி வைக்கப்படும். புகார்கள் தொடர்பாக எடுக்கப்பட்ட நடவடிக்கைகள் குறித்து தொடர்ந்து கண்காணிக்க வரைமுறைகள் கொண்டுவரப்படும்.
அமைச்சர்கள் கொண்ட இந்தக் குழு அமைக்கப்பட்ட மூன்று மாதங்களுக்குள் தற்போதுள்ள வரைமுறைகளை ஆராய்ந்து அதனை வலுப்படுத்தவும், சிறந்த முறையில் அமலாக்கம் செய்யவும், தேவையான நடவடிக்கைகளைப் பரிந்துரை செய்யும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 175.03 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 2,53,739 கொவிட் சிகிச்சை பெறுபவர்கள் 0.59%ஆக உள்ளனர்.
குணமடைந்தோர் விகிதம் தற்போது 98.21%சதவீதம்
கடந்த 24 மணி நேரத்தில் 60,298 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,20,37,536 என அதிகரித்துள்ளது.
கடந்த 24 மணி நேரத்தில் 22,270 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.80 சதவீதம் ஆகும்
வாராந்திர பாதிப்பு விகிதம் 2.50 சதவீதம் ஆகும்
இதுவரை மொத்தம் 75.81 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 12,35,471 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799469
பிரதமர் அலுவலகம்
இமாச்சலப் பிரதேசத்தின் முன்னாள் முதல்வர் திரு.வீரபத்ர சிங் மறைவுக்கு பிரதமர் இரங்கல்
பிரதமர் திரு.நரேந்திர மோடி, இமாச்சலப்பிரதேசத்தின் முன்னாள் முதல்வர் திரு.வீரபத்ர சிங் அவர்களின் மறைவுக்கு ஆழ்ந்த இரங்கல் தெரிவித்துள்ளார்.
இது தொடர்பாக, சுட்டுரை வாயிலாக பிரதமர் வெளியிட்டுள்ள செய்தியில், “நிர்வாகத்திலும், சட்டமன்ற விவகாரங்களிலும் மிகுந்த அனுபவம் வாய்ந்தவரான திரு.வீரபத்ர சிங் அவர்களின் அரசியல் பயணம் மிக நீண்டது. இமாச்சலப் பிரதேசத்தின் நலனுக்காக அவர் முக்கியப் பங்காற்றினார். அம்மாநில மக்களுக்காக அயராது உழைத்தார். அவரது மறைவால் நான் துயருற்றேன். அவரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி” என்று தெரிவித்துள்ளார்.
மின்னணு மற்றும் தகவல் தொழில்நுட்பம்
நாட்டில் தகவல் தொழில்நுட்பச் சேவைகளின் நிலை குறித்து திரு. சஞ்சய் தோட்ரே ஆய்வு.
75 மில்லியன் மக்கள் ஏற்கனவே ஆரோக்கிய சேது செயலியை பதிவிறக்கம் செய்துள்ளனர்.
மத்திய மின்னணு, தகவல் தொழில்நுட்பம் , தொலைத்தொடர்பு மற்றும் மனிதவள மேம்பாட்டுத்துறை இணையமைச்சர் திரு. சஞ்சய் தோத்ரே, மின்னணு மற்றும் தகவல் தொழில்நுட்ப அமைச்சகத்தின் பல்வேறு துறைகள் மற்றும் நிறுவனங்கள் கொவிட்-19 ஊரடங்கு முடக்கக் காலத்தில், முன்னெடுத்துள்ள முயற்சிகள் பற்றி காணொளி வாயிலாக இன்று ஆய்வு மேற்கொண்டார். சமூக இடைவெளி விதிமுறைகளைப் பின்பற்றும் அதே நேரத்தில், எடுக்கப்பட்ட பல்வேறு நடவடிக்கைகள் மனநிறைவை அளிப்பதாகக் கூறிய அமைச்சர், இந்தத் துறைகள் நாட்டின் சேவையில் தங்களை முழுஅளவில் ஈடுபடுத்திக்கொள்ள வேண்டும் என்று அறிவுறுத்தினார்.
ஏழரை கோடி மக்கள் ஏற்கனவே ‘ஆரோக்கியசேது’ செயலியைத் தங்கள் கைபேசிகளில் பதிவிறக்கம் செய்துள்ளதாக அமைச்சரிடம் தெரிவிக்கப்பட்டது. இந்தச் செயலி, கொவிட்-19க்கு எதிரான போராட்டத்தில் மிக முக்கியமான கருவிகளில் ஒன்றாகவும், உலகப் பெருந்தொற்று பரவும் சூழலில், சாதாரண மக்களுக்கு உயிர்நாடிகளில் ஒன்றாகவும் திகழ்கிறது என அவர் கூறினார். ஜம்மு-காஷ்மீர் போன்ற 2ஜி சேவை மட்டும் உள்ள, அல்லது இணையத் தொடர்பு குறைவாக உள்ள பிராந்தியங்களிலும், இந்தச் செயலியைப் பிரபலப்படுத்த வேண்டும் என்று அதிகாரிகளை அவர் கேட்டுக்கொண்டார்.
தகவல் தொழில்நுட்பம் மற்றும் அது சார்ந்த தொழில்துறைகள் பற்றி ஆர்வம் கொண்டுள்ள அமைச்சர், ஊரடங்கு முடக்கத்திற்குப் பின்னர், இந்தத் துறைகளை படிப்படியாக திறப்பது குறித்து முக்கிய அதிகாரிகளுடன் விரிவான விவாதம் மேற்கொண்டார். முன்னெப்போதும் இல்லாத நெருக்கடியான இந்தச் சூழலில், சாதாரண மக்களுக்குப் பயனளிக்கும் வகையில், தகவல் தொழில்நுட்பத் தீர்வு மற்றும் சேவைகளை ஒருங்கிணைக்குமாறு அதிகாரிகளையும், துறை சார்ந்தவர்களையும் அவர் கேட்டுக்கொண்டார்.
(Visitor Counter : 214
குடியரசுத் துணைத் தலைவர் செயலகம்
கிறிஸ்துமஸ் பண்டிகையை முன்னிட்டு மக்களுக்கு குடியரசுத் துணைத் தலைவர் வாழ்த்து
குடியரசுத் துணைத் தலைவர் திரு ஜக்தீப் தன்கர், கிறிஸ்துமஸ் பண்டிகையை முன்னிட்டு மக்களுக்கு வாழ்த்துத் தெரிவித்துள்ளார். அவர் வெளியிட்டுள்ள செய்தியில் கூறியிருப்பதாவது:-
"புனிதமான கிறிஸ்துமஸ் பண்டிகையை முன்னிட்டு அனைவருக்கும் எனது மனமார்ந்த நல்வாழ்த்துகளைத் தெரிவித்துக் கொள்கிறேன்.
இயேசு கிறிஸ்து அன்பு, பரிவு மற்றும் கருணை ஆகியவற்றின் வழியை நமக்குக் காட்டியுள்ளார். இது நமது வாழ்க்கையை நல்லொழுக்கம் உள்ளதாக்குகிறது. அத்துடன் சமூகத்தில் சகிப்புத்தன்மை மற்றும் நல்லிணக்கத்தைக் கொண்டுவருகிறது. இது உலகில் நீடித்த அமைதிக்கு வழிவகுக்கும்.
கிறிஸ்துமஸ் பண்டிகையை மகிழ்ச்சியுடன் கொண்டாடும் நாம், இணக்கமான, சகிப்புத்தன்மையுடன் கூடிய மற்றும் அமைதியான சமுதாயத்திற்காகப் பாடுபடுவோம்."
இவ்வாறு தமது வாழ்த்துச் செய்தியில் குடியரசுத் துணைத் தலைவர் கூறியுள்ளார்.
தகவல் மற்றும் ஒலிபரப்பு அமைச்சகம்
ஐஎப்எப்ஐ-யில் போட்டியா மொழி திரைப்படம் படால்-டீ
"படால்-டீ இயற்கைக்கு எதிரான மனிதனின் நடவடிக்கைகள் பற்றிய படம். படால்-டீ படத்தின் தயாரிப்பாளர் மற்றும் இயக்குனர் முகுந்த் நாராயண், 53வது சர்வதேச திரைப்பட விழாவில் டேபிள் டாக்ஸ்' அமர்வில் கலந்து கொண்டார். நம் நாட்டில் தலைமுறை தலைமுறையாக வாய்மொழியாகக் சொல்லப்பட்டு வரும் நாட்டுப்புறக் கதைகளின் வளமான பாரம்பரியத்தைச் சுற்றி இந்த படம் உருவாகிறது என்று அவர் கூறினார்.
பல்வேறு சமூக சக்திகளால் அழிந்து வரும் போட்டியா போன்ற பழங்குடி மொழிகளின் சவால்களையும் படால்-டீ எடுத்துக்காட்டுகிறது என்று முகுந்த் நாராயண் கூறினார்.
“படால்-டீ மூலம் போட்டிய பழங்குடியினரின் கதையைச் சொல்ல விரும்பினோம், ஆனால் பட்ஜெட் தயாரிப்பாளர்களுக்கு ஒரு தடையாக இருந்தபோதிலும், ரெசூல் பூக்குட்டி உட்பட பாலிவுட்டில் இருந்து பலர் போஸ்ட் புரொடக்ஷனில் எங்களுக்கு உதவினார்கள். அவர்கள் அனைவருக்கும் நாங்கள் நன்றியுள்ளவர்களாக இருக்கிறோம். ”, தயாரிப்பு செயல்முறை பற்றி முகுந்த் நாராயண் கூறினார்.
இந்திய மொழிப் படங்களின் எதிர்காலம் குறித்து பேசிய இணை இயக்குநர் சந்தோஷ் சிங், பிராந்தியங்கள் 'புதிய உலகமாக' மாறி வரும் ஒரு சகாப்தத்தில் நாம் நுழைகிறோம் என்றும் கூறினார். காந்தாரா அல்லது வாக்ரோ அல்லது ஃபிரேம் என இன்று இந்தியாவில் இருந்து வரும் பிராந்திய படங்கள் உலகையே வென்று வருகின்றன என்றார் அவர்.
படம் பற்றி
இயக்குனர்: முகுந்த் நாராயண் மற்றும் சந்தோஷ் சிங்
தயாரிப்பாளர்கள்: முகுந்த் நாராயண் மற்றும் சந்தோஷ் சிங்
திரைக்கதை: முகுந்த் நாராயண் மற்றும் சந்தோஷ் சிங்
ஒளிப்பதிவாளர்: பிட்டு ராவத்
எடிட்டர்: பூஜா பிள்ளை, சன்யுக்தா காசா
நடிகர்கள்: ஆயுஷ் ராவத், கமலா தேவி குன்வர், தமயந்தி தேவி, தன் சிங் ராணா, பகத் சிங் பர்பால்
2021 | போட்டியா | வண்ணம் | 24 நிமிடங்கள்
சுருக்கம்:
பதின்மூன்று வயது ஃபக்னுவால் தாத்தா இல்லாத உலகை கற்பனை செய்து பார்க்க முடியாது. அவரது தாத்தா நோய்வாய்ப்பட்ட பிறகு, அவரது பாட்டியின் எச்சரிக்கையை மீறி, ஃபக்னு ஒரு இமயமலை ஆவியால் பாதுகாக்கப்படும் ஒரு நிலத்தில் புராணம் மற்றும் பொருள்களுக்கு மத்தியில் இருப்பதாகக் கூறப்படும் 'புனித நீர்' என்று அழைக்கப்படுவதைத் தேடுவதில் கடினமான தேடலைத் தொடங்குகிறார்.
இயக்குனர் மற்றும் தயாரிப்பாளர்: முகுந்த் நாராயண் மற்றும் சந்தோஷ் சிங் ஆகியோர் சினிமாவை மிகவும் அணுகக்கூடிய ஊடகமாகக் கருதும் கதைசொல்லிகள். கிராமப்புறப் பின்னணியில் இருந்து வந்தவர்கள் . திரைப்படத் தயாரிப்பில் முறையான பயிற்சி இல்லாதவர்கள், அறியப்படாத இந்தியாவில் உள்ள தொன்மங்களின் வெவ்வேறு கண்ணோட்டங்களை ஆராய விரும்புகின்றனர். படால்-டீ அவர்களின் முதல் படம்.
PIB Headquarters
கொவிட்-19 - பிஐபி செய்தித் தொகுப்பு
19.08.2020
கொவிட்-19 - பிஐபி செய்தித் தொகுப்பு
· குடியரசுத் தலைவர் செயலகம்
· பிரதமர் அலுவலகம்
· மத்திய அமைச்சரவை
· பொருளாதார விவகாரங்களுக்கான மத்திய அமைச்சரவைக் குழு
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· உள்நாட்டு விமானப் போக்குவரத்து அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· மனித வள மேம்பாட்டு அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· எரிசக்தி அமைச்சகம்
· அறிவியல் மற்றும் தொழில்நுட்பத்துறை
· ஜவுளித்துறை அமைச்சகம்
· சுற்றுலா அமைச்சகம்
· பழங்குடியினர் நலத்துறை அமைச்சகம்
(
பிரதமர் அலுவலகம்
புதிய நாடாளுமன்றக் கட்டிடத்திற்கான அடிக்கல்லை வரும் டிசம்பர் 10-ஆம் தேதி பிரதமர் நாட்டுகிறார்
புதிய நாடாளுமன்றக் கட்டிடத்திற்கான அடிக்கல்லை புதுதில்லியில் உள்ள சன்சாத் மார்க்கில் வரும் டிசம்பர் 10-ஆம் தேதி பிரதமர் திரு நரேந்திர மோடி நாட்டுகிறார். தற்சார்பு இந்தியா லட்சியத்தின் முக்கிய பகுதியான இந்த புதிய கட்டிடம், சுதந்திரத்திற்குப் பிறகு முதல்முறையாக மக்களின் நாடாளுமன்றத்தை கட்டுவதற்கான மிகப்பெரிய வாய்ப்பாகவும், நாடு தனது 75-வது சுதந்திர தினத்தை கொண்டாடும் 2022-ஆம் ஆண்டில் புதிய இந்தியாவின் தேவைகள் மற்றும் நோக்கங்களை பூர்த்தி செய்யும் வகையிலும் இருக்கும்.
நவீன தொழில்நுட்பத்தை பயன்படுத்தி, மின்சார சிக்கனம் மிக்க, அதிகபட்ச பாதுகாப்பு வசதிகளை கொண்ட முக்கோண வடிவ கட்டிடமாக, தற்போதைய நாடாளுமன்ற கட்டிடத்துக்கு அருகில் இந்த புதிய கட்டிடம் வர வுள்ளது. தற்போதைய மக்களவையின் அளவை விட மூன்று மடங்கு பெரிதாகவும், தற்போதைய மாநிலங்களவையை விட குறிப்பிடத்தக்க அளவு விசாலமாகவும் புதிய நாடாளுமன்ற கட்டிடத்தில் அமைய உள்ள அவைகள் இருக்கும். கட்டிடத்தின் உட்புறப் பகுதிகள் இந்திய கலாச்சாரத்தையும், நமது பிராந்திய கலைகள், கைவினைப் பொருட்கள், ஜவுளி மற்றும் கட்டிடக் கலையையும் வெளிப்படுத்தும் வகையில் இருக்கும். பொதுமக்கள் வந்து பார்க்கக்கூடிய வகையில் அமையவுள்ள பிரமாண்டமான மத்திய அரசியலமைப்பு கண்காட்சி கூடமும் கட்டிட வடிவமைப்பு வரைபடத்தில் உள்ளது.
பசுமை தொழில்நுட்பத்தை பயன்படுத்தி, சுற்றுச்சூழலுக்கு உகந்த நடவடிக்கைகளை ஊக்கப்படுத்தி, வேலைவாய்ப்புகளை உருவாக்கி, பொருளாதார புத்தாக்கத்திற்கு வழிவகுத்து புதிய நாடாளுமன்ற கட்டிடம் கட்டப்பட உள்ளது. உயர்தர ஒளி-ஒலி அமைப்புகள், மேம்படுத்தப்பட்ட மற்றும் வசதியான இருக்கை அமைப்புகள், சிறப்பான அவசரகால வெளியேறும் வசதிகள் ஆகியவற்றை இக்கட்டிடம் கொண்டிருக்கும். நில அதிர்வு பகுதி-5 தேவைகள் உட்பட உயர்ரக கட்டமைப்பு பாதுகாப்பு தரநிலைகளை இந்த கட்டிடம் உறுதிப்படுத்தும். பராமரிப்பு மற்றும் செயல்பாடுகள் எளிதாக இருக்கும் வகையில் புதிய நாடாளுமன்ற கட்டிடம் வடிவமைக்கப்பட்டுள்ளது.
மாண்புமிகு மக்களவை தலைவர் திரு ஓம் பிர்லா, நாடாளுமன்ற விவகாரங்கள் அமைச்சர் திரு பிரகலாத் வெங்கடேஷ் ஜோஷி, வீட்டுவசதி மற்றும் நகர்ப்புற விவகாரங்கள் இணையமைச்சர்  திரு ஹர்தீப் சிங் புரி மற்றும் மாநிலங்களவையின் துணை தலைவர் திரு ஹரிவன்ஷ் நாராயண் சிங் ஆகியோர் இந்நிகழ்ச்சியில் பங்கேற்கிறார்கள். மத்திய அமைச்சர்கள், இணை அமைச்சர்கள், நாடாளுமன்ற உறுப்பினர்கள், செயலாளர்கள், வெளிநாட்டு தூதர்கள் உள்ளிட்டோர் பங்கேற்கும் இந்த நிகழ்வு இணையத்தில் நேரலை செய்யப்படும்.
மத்திய அமைச்சரவை
ஒழுங்குபடுத்தப்படாத வைப்புத்தொகை திட்டங்களை தடை செய்யும் மசோதா 2019-க்கு மத்திய அமைச்சரவை ஒப்புதல்
ஒழுங்குபடுத்தப்படாத வைப்புத்தொகை திட்டங்களை தடை செய்யும் மசோதா 2019-க்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த மசோதா நடப்பு நாடாளுமன்ற கூட்டத்தொடரில் அறிமுகப்படுத்தப்பட உள்ளது.
இந்த ஆண்டு பிப்ரவரி மாதம் 21 ஆம் தேதியன்று பிறப்பிக்கப்பட்ட ஒழுங்குபடுத்தப்படாத வைப்புத் தொகை திட்டங்களை தடை செய்யும் அவசரச் சட்டத்திற்கு பதிலாக இந்த மசோதா கொண்டுவரப்படுகிறது.
பாதுகாப்பு அமைச்சகம்
நவம்பர் மாதத்தில் ஆண்டு வாழ்நாள் சான்றிதழை சமர்ப்பிக்க வேண்டிய, ஸ்பார்ஷ் ஓய்வூதியதாரர்களுக்கு மேலும் 3 மாதங்களுக்கு ஓய்வூதியத்தை நீட்டிக்க பாதுகாப்பு அமைச்சகம் ஒப்புதல்
நவம்பர் மாதத்தில் ஆண்டு வாழ்நாள் சான்றிதழை சமர்ப்பிக்க வேண்டிய, ஸ்பார்ஷ் எனப்படும் பாதுகாப்புத்துறை ஓய்வூதிய நிர்வாக நடைமுறைக்கு மாறிய ஓய்வூதியதாரர்களுக்கு மேலும் 3 மாதங்களுக்கு ஓய்வூதியத்தை நீட்டிக்க வங்கிகளுக்கு பாதுகாப்பு அமைச்சகம் ஒப்புதல் அளித்துள்ளது. ஆண்டு அடையாளம், வாழ்நாள் சான்றிதழ் ஆகியவை மாதாந்திர ஓய்வூதியத்தை ஒவ்வொரு மாதமும் தடையின்றி, உரிய நேரத்தில் பெற கட்டாயம் என வலியுறுத்தப்பட்டுள்ளது. எனவே, பாதுகாப்புத்துறையை சேர்ந்த அனைத்து ஓய்வூதியதாரர்களும் பிப்ரவரி 2023-க்குள் ஆண்டு அடையாளம்/ வாழ்நாள் சான்றிதழ் நடைமுறைகளை நிறைவு செய்து சுமூகமான ஓய்வூதிய செயல்முறைகளை உறுதி செய்து கொள்ளுமாறு கேட்டு கொள்ளப்பட்டுள்ளது.
கீழ்க்கண்ட வழிகளின் மூலம் ஆண்டு அடையாளம் மற்றும் வாழ்நாள் சான்றிதழ் நடைமுறைகளை மேற்கொள்ளலாம்:
- டிஜிட்டல் ஜீவன் பிரமாண் மூலமாக இணையதளத்திலும், ஜீவன் பிரமாண் முக அடையாள செயலி மூலமாக மொபைல் போன்களிலும் இதனை மேற்கொள்ளலாம். செயலியை நிறுவுதல் மற்றும் பயன்படுத்துதல் ஆகியவற்றுக்கு கீழ்க்கண்ட இணையதள இணைப்பை பார்க்கவும் https://jeevanpramaan.gov.in/package/documentdowload/JeevanPramaan_FaceApp_3.6_Installation
- https://sparsh.defencepension.gov.in/ என்ற இணையதளத்திலும் ஆண்டு அடையாளம்/ வாழ்நாள் சான்றிதழ் நடைமுறைகளை மேற்கொள்ளலாம்.
- அருகிலுள்ள பொதுசேவை மையங்களிலும் இந்த பணியை மேற்கொள்ள இயலும். பொதுசேவை மையங்கள் தொடர்பான விவரங்களுக்கு https://findmycsc.nic.in/ என்ற இணையதளத்தை பார்க்கலாம். ஸ்பார்ஷ் சேவை மையங்கள் தொடர்பான தகவல்களுக்கு https://sparsh.defencepension.gov.in/?page=serviceCentreLocator. என்ற இணையதளத்தை பார்க்கலாம்.
- 2016-ஆம் ஆண்டுக்கு முன் ஓய்வு பெற்று ஸ்பார்ஷ் முறைக்கு இன்னும் மாறாத ஓய்வூதியதாரர்களின் வாரிசுதாரர்கள், வாழ்நாள் சான்றிதழை பெற கடந்த ஆண்டுகளில் மேற்கொண்ட நடைமுறைகளையே மேற்கொள்ளலாம். ஜீவன் பிரமாண் மூலம் வாழ்நாள் சான்றிதழ் பெறும்போது சம்பந்தப்பட்ட அலுவலகங்களை தேர்வு செய்ய வேண்டும்.